Teosofisk Forening København

Esoterisk meditation - studiegruppe
2025-05-01 18:30 - 21:00, 2025-05-15 18:30 - 21:00, 2025-05-29 18:30 - 21:00 (Europe/Copenhagen) | Teosofisk Forening København, Sankt Knuds Vej 27A, Frederiksberg C, København, 1903, Danmark
Vi starter forårssæsonen hos TFK torsdag den 9. januar kl. 18:30 – 21.
Vi mødes i lige uger følgende torsdage: 23.1., 6. + 20.2., 6. + 20.3, 3. + 17.4., 1. + 15. + 29.5., 12. + 26.6 2025

Forløs dit fulde spirituelle potentiale er overskriften for det arbejde denne gruppe har sat sig for at være med til at realisere.

I en hektisk og informations fyldt hverdag, der ofte kræver menneskets fulde opmærksomhed, kan det være svært at finde tid og ro til at fordybe sig i – og ikke mindst pleje den indre udvikling, som kan være med til at etablere en indre rolig balance, der er et vigtigt redskab til at håndtere den travle hverdag.

Gennem en vifte af forskellige meditations typer: Mindfulness, Raja yoga, og ikke mindst den nye tids meditationsform Agni Yoga, søger vi at finde ind til et indre mentalt og følelsesmæssigt spændings- og balancepunkt, der kan være med til at forløse det spirituelle potentiale, der ligger gemt som et blomsterfrø i alle mennesker, og få det til at blomstre og folde sig ud i et rigt kreativt liv, der inspirer omgivelserne på ny og overraskende vis.

Alice Ann Bailey har udgivet en række bøger om esoterisk filosofi, der kommer med praktiske forslag og inspiration til hvordan sådan en opgave kan gribes an.

Nogle af de bøger der kan hentes dyb inspiration og viden i er:

Breve om okkult meditation

Hvid magi

Strålerne og indvielserne

Blændværk et verdensproblem

Bøgerne kan erhverves i Teosofisk Forenings boghandel / medlemmer af Teosofisk Forening kan låne bøgerne i vores bibliotek.

Information og tilmelding, kontakt enten Hanne eller Carsten:

Hanne Thorhauge Tlf: 21 35 84 66 e-mail: hannethorhauge@mail.dk

Carsten Hald Tlf: 51 17 05 97 e-mail: chald.live@gmail.com

Pris pr. gang: 25/40 kr. for medlemmer/gæster

Antakharana videnskaben er videnskaben om den tredobbelte tråd, som har eksisteret fra tidernes morgen og forbinder det individuelle menneske med dets monadiske kilde. Erkendelsen af denne tråd og dens bevidste anvendelse, som Vejen og metoden til stadig ekspanderende kontakter kommer relativt sent i udviklingsprocessen. Djwhal Khul

NY TIDS VISDOM – GUDDOMMELIG INDSIGT studiegruppe
2025-05-01 18:30 - 21:00, 2025-05-15 18:30 - 21:00
Vi starter forårssæsonen 2025 hos TFK torsdag den 9 januar kl. 18:30 – 21. og mødes i lige uger følgende torsdage
23. jan., 6.&20.feb., 6.&20.marts, 3.april, 1.&15.maj, og endelig 12.juni.

Alle er Velkomne og alle kan være med.
Gruppen er færdige med de første tre små bind af Grevens bøger, – og starter nu 4. bind ”Hierakiet”.
Gennem bogen får vi lov til at opleve hvor kompliceret og samtidig enkelt at universet er opbygget og hvordan vi kan samarbejde med dem.
Bøgerne er kanaliseret af Inge Olsen fra en gruppe af højtudviklede mennesker fra 7.stråle-ashramen.
Vi starter og læser side 7-21 i bind 4, som handler om Jordens Indre Styre Shamballa og universernes sammenhæng. Vi tager 10-15 sider ad gangen, læser, undersøger, mediterer og taler om teksten og glæder os over energierne.
Alle kan følge med og alle er meget velkomne, også hvis du starter her med bind 4 uden at kende de første 3 bind.
Vi kører det online, men hvis du gerne vil mødes fysisk gør vi bare det.

Pris pr. gang: 25/40 kr. for medlemmer/gæster.
Yderligere Information hos Andreas Stampe-Villadsen, 2711 2841 eller mail andreas.villadsen@gmail.com.

ENOKS HEMMELIGHEDER – UNIVERSETS NØGLER, studiekreds ved Kim Pedersen
2025-05-05 10:15 - 16:45
Vi fortsætter med at lade os inspirere af Hurtaks bog om Enoks universelle nøgler og hemmeligheder. Vi vil reflektere over stjernebillederne, f.eks. Nordstjernen, Orion, Store Bjørn, Sirius, Plejaderne og de tolv tegn i dyrekredsen. Vi kommer også rundt om de mange hierarkier og deres ledere.

Enoks hemmeligheder tager os med på en tusindår lang rejse i den græske mytologi og den hebraiske Kabbalah. De fortæller os om visdommen bag ærkeenglenes virke, om relationen til de mere moderne begreber som matematik og biokemi, og om intuitionshuse omgivet af floder fulde af levende ild.

Vi vil i studiekredsen anvende en bred vifte af åndsvidenskabelige kilder.

Studiekreds: Mandage forår 2025 den 10. februar og 5. maj kl. 10.15-16.45

Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah skolen Qibel samt Meditation for Esoterisk Norden. Se nærmere på hjemmesiden: www.bkimpedersen.dk

Pris per gang 350/400 kr. for medlemmer/gæster. Betaling: Beløbet betales ved indgangen.

ID: 20250505BKPkfyTFK

Teosofisk Forening København

Sankt Knuds Vej 27A Frederiksberg C, København, 1903 Danmark

MAZDAZNAN studiegruppe
2025-05-05 18:30 - 21:00, 2025-06-02 18:30 - 21:00
Vi mødes i Teosofisk Forenings lokaler den 1. mandag i måneden kl. 18:30 – 21:00
Datoer forår 2025: 3. februar, 7. april, 5. maj og 2. juni
Her kan du få mulighed for at blive klogere på dit liv gennem en oldgammel livs-og visdomslære, som er evig aktuel. Mazdaznan (som betyder den mestrende tanke) er en holistisk og spirituel lære, med en meget smuk filosofi bag, som beskriver formålet med livet og verdens opbygning.
Meningen og målet med Mazdaznan er at give os den viden, vi skal bruge for at lære at mestre krop – sind – sjæl- højere selv. Det er en udviklingsvej, som er grundigt afprøvet gennem århundreder. På møderne vil der foruden oplæg være mange helhedsskabende lette fysiske øvelser, som vi akkompagnerer med sang for at opnå den gavnlige virkninger af stemmens/ lydens resonans i kroppen.
Se mere på mazdaznan.dk

Information og tilmelding:
Irrenne Peier
Tlf: 23347536
e-mail irrennepeier@hotmail.com
Pris pr. gang til Mazdaznan Størreforeningen: 60/80 kr. medlemmer/gæster

NATURVIDENSKAB OG ÅNDSVIDENSKAB I FORENING? Foredrag ved Nicolaj Pilgaard Petersen
2025-05-06 19:00 - 21:30
Den naturvidenskabelige forståelse står overfor et antal uløste problemer, som kunne åbne vejen frem mod en frugtbar sammenknytning med det åndelige verdensbillede. Foredraget når rundt om de forskellige indfaldsvinkler og mulige måder at supplere hinanden på.

Traditionelt ses den naturvidenskabelige opfattelse af verden som modsætning til en spirituel eller åndsvidenskabelig forståelse. Men det naturvidenskabelige verdensbillede står overfor væsentlige uløste problemer, og med afsæt i disse kunne en vis forening af de to opfattelser af virkelighedens beskaffenhed forestilles. I foredraget ses der således på grundtanken i det naturvidenskabelige verdensbillede og dets vanskeligheder i forbindelse med at forklare bl.a. evolution og bevidsthed. Dette sammenholdes med en åndsvidenskabelig forståelse for at se på mulighederne for en frugtbar sammenknytning af de to – frugtbar på både det personlige og det samfundsmæssige plan.

Pris: 90/120 kr. for medlemmer/gæster. Betal ved indgangen.
Det er muligt at deltage online. Betal ved at klikke på Find billetter:

Link til Guide: Bestil billet på Billetto

Nikolaj Pilgaard Petersen er ph.d. i filosofi og har formidlet bredt om filosofiske emner, bl.a. i form af bøger, foredrag og YouTube-videoer Særligt spørgsmålet om virkelighedens egentlige væsen er i fokus, og ofte anlægges her en lidt utraditionel og alternativ vinkel.

#åndsvidenskab
ID:250506NPEffnTFK

Hearts and Hands Healing
2025-05-07 17:30 - 19:00, 2025-05-14 17:30 - 19:00, 2025-05-21 17:30 - 19:00, 2025-05-28 17:30 - 19:00, 2025-06-04 17:30 - 19:00, 2025-06-11 17:30 - 19:00
Gratis healing Er du syg, i krise eller søgende, er du velkommen til at møde op i Teosofisk Forenings lokaler, hvor Hearts and Hands terapeuterne er klar til at tage imod hver onsdag fra kl. 18.00 – 19.00 Der er ingen forudbestilling. Healingen er ikke en erstatning for lægehjælp, men et supplement til denne.

Om Hearts & Hands

Hearts & Hands er en organisation af frivillige, der tilbyder gratis healing. Alle er velkomne.

Vores formål er at tilbyde gratis healing og derigennem hjælp til selvhjælp

Vi er ikke tilknyttet en bestemt religion, spirituel eller religiøs retning

Vi består af frivillige healere, der stiller tid og evner til rådighed

Healerne i Hearts & Hands har tavshedspligt, arbejder anonymt og i stilhed

Når du modtager healing i Hearts and Hands, får du ingen råd, vejledning, diagnose eller clairvoyante beskeder. Du modtager blot healing i stilhed

Alle i Hearts & Hands arbejder ud fra et fælles Code of Conduct og etiske retningslinjer

Hearts & Hands eksisterer på baggrund af donationer

Hearts & Hands blev stiftet i 2003 på initiativ af Lars Muhl

For yderligere oplysninger: Hearts and Hands

DANSEMEDITATION ved Den Indre Sol
2025-05-12 18:00 - 18:45
Hjertets Dansemeditation i fuldmånens kærlighedsstrøm

Åben dig for fuldmånens kærlighedsstrøm gennem dans og dans dig dybere og dybere ind i dig selv, din krop og dansens univers.
Tidspunkt: kl. 18.00-18.45
Entre: 25 kr.
Sted: Teosofisk Forening, Sankt Knuds Vej 27 A, 1903 Frederiksberg
Datoer:
Mandag den 14/4/ 2025: Fuldmåne i Vædderen (Vægten) - (Påskefestivalen)
Mandag den 12/5 2025: Fuldmåne i Tyren (Skorpionen) – (Wesakfestivalen)
Fredag den 13/6 2025: Fuldmåne i Tvillingerne (Skytten) (Den Gode Viljes Fest)
Fredag den 11/7 2024: Fuldmåne i Krebsen (Stenbukke)
Fredag den 8/8 2025: Fuldmåne i Løven (Vandmanden)
Mandag den 8/9 2025: Fuldmåne i Jomfruen (Fiskene)
Mandag den 6/10 2025: Fuldmåne i Vægten (Vædderen)
Mandag den 3/11 2025 Fuldmåne i Skorpionen (Tyren)
Fredag den 5/12 2025: Fuldmåne i Skytten (Tvillingerne) (Julefuldmånen)
Fredag den 2/1 2026: Fuldmåne i Stenbukken (Krebsen)
Mandag den 2/2 2026: Fuldmåne i Vandmanden (Løven)
Mandag den 2/3 2026: Fuldmåne i Fiskene (Jomfruen)

Tilmelding: Ingen tilmelding – bare kom – Alle er velkomne!

FULDMÅNEMEDITATION I TYRENS TEGN ved DEN INDRE SOL
2025-05-12 19:00 - 20:30
Inden meditationen er der DANSEMEDITATION ved den Indre Sol:
Hjertets dansemeditation i fuldmånens kærlighedsstrøm
kl. 18-18.45. Betaling: 25 kr. Se nærmere beskrivelse: link

Fuldmåneceremonien består af:
Åndedrætsmeditation, Meditativ cirkeldans, Mantrasang og Jordhealingsmeditation.
Vi åbner os for Fuldmånens Kærlighedsstrøm fra de planeter der påvirker os på både personlighedsplanet og sjælsplanet i den pågældende måned.
Inden vi går i gang, vil du blive introduceret i fuldmåneenergiens muligheder og problemstillinger/udfordringer, som vi bliver påvirket af i den pågældende måned.
Efter meditationen vil du modtage inspiration fra et englekort.

Eksakt fuldmånetidspunkt er mandag d. 12. maj 2025 18:58:06 (Wesakfestivalen)
Månedens spirituelle mantra: ”Jeg ser, og når øjet åbnes, er alt lys”

Arrangementet er gratis, og kræver ingen tilmelding. Du møder bare op.
Du er velkommen til at give en donation til hjælp til betaling af huslejen.
Vi anbefaler 50 kr. men alt er velkomment.
Du kan lægge donationen i fletkurven ved indgangen eller indbetale på mobilpay nr. 91597

Ved Fuldmåne og Nymåne er der en særlig planetarisk indstrømning til jorden, som påvirker os alle kollektivt to dage før, på selve dagen og to dage efter. Ved fuldmånen er det optimalt at lave jordhealingsmeditation og uselvisk lysarbejde for Jorden, og ved nymåne er det optimalt at lave kanalisering- og healingsmeditation, og personligt forvandlingsarbejde.

Den Indre Sol: Ziadria og Michael

Email: denindresol@gmail.com
tlf. 61330508
www.facebook.com/denindresol

ID: 250512MED

Lucille studiegruppe
2025-05-13 14:30 - 17:00, 2025-05-27 14:30 - 17:00, 2025-06-10 14:30 - 17:00
Foråret 2025 sæsonstart: Tirsdag den 7. januar kl. 14:30 – 17:00
Herefter hver anden tirsdag i lige uger.
Sidste dato er tirsdag d. 24. juni.

I foråret 2025 læser vi sammen “Skabende tænkning” af Lucille Cederkrans.
Information og tilmelding:
Katja Mørkeberg
Tlf: 28791536
e-mail: katjaliv@gmail.com
Pris pr. gang: 25/40 kr. for medlemmer/gæster

“Den menneskelige familie står i dag på tærsklen til en ny erfaring, nemlig sjælsbevidsthed.
Sjælens Natur er skrevet for at hjælpe mennesket i dets søgen efter sin sjæl.
Tankeformen kan kontaktes som en abstraktion gennem meditation, og må derefter omsættes til konkret form af den mediterende.”

Dit og mit samarbejde med den indre verden - Foredrag v/Eva Lassen
2025-05-13 19:00 - 21:30
I aften skal vi forsøge at få en dybere forståelse af begreber som Mester, ashram og indvielse. Det er begreber, som de fleste sikkert kender vældig godt, men som de færreste nok forstår til bunds. Især kan spørgsmålet om indvielse være svært at forholde sig til. De fleste tænker nok straks på de fem indvielsestrin, 1., 2., 3., 4, og 5. indvielse eller fødslen, dåben, forklarelsen, korsfæstelsen og himmelfarten, som vi kender det fra bl.a. Alice Baileys værker. Men faktisk er der skabt en helt ny indvielsesproces som er den metode Hierarkiet nu arbejder med, og det er den vi skal kigge nærmere på. Og ikke mindst skal vi se på, hvordan vi hver især, uanset om vi opfatter os som indviede af en eller anden grad eller ej, kan samarbejde med dette Hierarkiske projekt. Det bliver intenst, men også sjovt.
Pris: 90/120 kr. for medlemmer/gæster.
Betaling: Beløbet betales ved indgangen.
Det er muligt at deltage online. Betal ved at klikke på Find billetter:

Om foredragsholderen:
Mit navn er Eva Lassen, og jeg har i de sidste 25 år arbejdet både alene, i grupper og i international sammenhæng med det esoteriske verdensbillede. De sidste 10 år har jeg især fordybet mig i Lucille Cedercrans’ værker, ikke mindst hendes hovedværk Sjælens Natur, som jeg har oversat til dansk.
Læs mere på mine hjemmesider occultwisdom.dk og visdommen.nu

#lucillecedercrans
ID: 250513ELAffnTFK

Kabbalah - Livets træ - Studiegruppe
2025-05-15 14:00 - 16:00
Foråret 2025 sæsonstart: Torsdag den 9. januar kl. 14:00 – 16:00 Herefter torsdag i lige uger til og med den 26. juni 2025.

Tag med på en rejse i dit eget indre univers med mulighed for at opleve Kabbalah’ens mangfoldigheder. Vær med til at opleve Livets Træ, som er et billede af dig selv, dit eget indre spirituelle univers. Livets Træ rummer så mange erkendelser, at det har givet anledning til intens forskning af spirituel søgende mennesker gennem tiderne. Livets træ indeholder både planeter, tarotkort, farver, symboler, hebraiske bogstaver, ærkeengle, numerologi og kroppen.

Vi starter dagen med at meditere i træet. Vi deler oplevelserne fra meditationen – og ser så sammen på den enkelte Sti`s aspekter fra mange sider i livets træ. I dette forår går vi i dybden med en sti pr. gang tillige med det tilhørende hebraiske bogstav m.m.

Vi tager udgangspunkt i alle bøger, der omhandler Kabbalah, – sammen med tarotkortene A.E. Waites Rider Tarot og Crowley Tarot ABC. Alt materiale vedr. Kabbalah kan inddrages i studiet sammen med søgning på nettet.

Alle er velkomne!

Information og tilmelding: Jette Hottenroth Jensen Tlf.: 29726694 e-mail: jette@hottenroth.com Pris pr. gang: 25/40 kr. for medlemmer/gæster.

TAROT AKADEMI #1, v/Kim Pedersen
2025-05-17 10:00 - 2025-05-18 16:30
Fordyb dig i Tarot og Kabbalaens Visdom – 3 weekender ved Kim Pedersen
1. weekend: Lørdag den 17. maj kl. 10.00 – kl. 17.00 og og søndag den 18. maj kl. 10.00 – kl. 16.30
2. weekend: Lørdag den 13. sept. kl. 10.00 – kl. 17.00 og søndag den 14 sept. kl. 10.00 – kl. 16.30
3. weekend: Lørdag den 22. nov. kl. 10.00 – kl. 17.00 og søndag den 23. nov. kl. 10.00 – kl. 16.30

Pris pr. weekend: Kr. 1250/ 1450 for medlemmer/gæster.
I prisen indgår kaffe, the og lette traktementer. Frokosten sørger man selv for.
Ved framelding tilbageholdes 100 kr. til administration.
Bemærk: Din plads er først reserveret, når beløbet er modtaget.
Tilmelding og betaling til første weekend – klik på Find billetter:

Link til GUIDE – Bestil billet på Billetto

Gennem tiderne har Tarotkortene inspireret og vejledt mennesker på deres livs rejse. De 78 kort fungerer som en esoterisk værktøjskasse, der tilbyder indsigt og perspektiv, når vi står over for livets store spørgsmål. Kabbalaens Livets Træ, med sine 33 stier, giver en ramme for at forstå universets struktur og menneskets plads i det.
På dette kursus tager vi dig med på en fascinerende rejse ind i Tarot og Kabbalaens verden. Vi udforsker kortenes symbolik, numerologi og forbindelse til astrologi. Du lærer at fortolke kortenes budskaber og bruge dem til at få klarhed over dine livsvalg. Vi dykker ned i Kabbalaens Livets Træ og ser, hvordan det kan give dig en dybere forståelse af dig selv og din spirituelle udvikling.
Kursusrækken tilbyder:
Tarotkortenes symbolik: Vi fordyber os i de arketyper, symboler og farver, der er repræsenteret i Tarotkortene. Introduktion til Tarot og Kabbalah: Vi udforsker kortenes historie, struktur og betydning. Du lærer om Kabbalaens Livets Træ og dets symbolik.
Numerologi: Du lærer om tallenes betydning i Tarot og Kabbalah og hvordan de kan give dig indsigt i din fødselsdag og året du er født og dine navne.
Astrologiens indflydelse: Vi ser på, hvordan astrologien kan berige din forståelse af, det element vi er født til at virke i, og dens relation til Tarot og Kabbalah.
Meditation og visualisering: Vi bruger meditations- og visualiseringsøvelser til at fordybe os oplevelse af Tarot og Kabbalah.
Praktisk anvendelse: Du får mulighed for at se Tarot og Kabbalahs relation til engle, ærkeenglen og mestrene, som du kan tage med ind i tydningens arbejde.
Kort i undervisningen: Waits, Crowleys, Kabbalah kort
Dette kursus er for dig, der:
– Ønsker at bruge Tarotkortene som et værktøj til selvindsigt og personlig udvikling.
– Vil lære at fortolke kortenes budskaber og anvende dem i dit liv.
– Er nysgerrig på Tarot og Kabbalah.
– Er interesseret i at udforske Kabbalaens Livets Træ og dets visdom.

Første weekend
Lørdag og søndag den 17. maj kl. 10.00 – kl. 17.00 og 18. maj 2025 kl. 10.00 – kl. 16.30
Numerologi og Tarot: Afdæk dit personlige symbolunivers
Oplev en dybdegående forståelse af dig selv gennem tallenes og bogstavernes plads i træet.
I denne første weekend dykker vi ned i den fascinerende verden af numerologi og tarot, og ser hvordan disse to systemer kan komplementere hinanden og give dig en helt ny indsigt i din personlighed og livsvej.
Hvad kan du forvente?
Navnets kraft: Vi vil undersøge, hvordan dit navn og efternavn afspejler din personlighed, dine styrker og udfordringer. Gennem tarotkortene vil vi synliggøre de energier, der er forbundet med dit navn.
Fødselsdagens betydning: Din fødselsdag bærer på unikke vibrationer, der kan afsløre din livsopgave og potentiale. Vi vil udforske din fødselsdag numerologisk og se, hvordan den relaterer sig til forskellige tarotkort og din plads i Kabbalah.
Astrologiens element: Dit stjernetegn giver os et hint om dit grundlæggende element (ild, jord, luft eller vand). Vi vil se, hvordan dette element kommer til udtryk i tarotkortene og påvirker din personlighed.
Årets indflydelse: Det år, du blev født, bærer også på numerologiske vibrationer, der kan give dig en dybere forståelse af din generation og de overordnede temaer i dit liv.
Tarottens symbolsprog: Vi vil introducere dig til tarotkortenes grundlæggende betydninger og symboler.
Hvorfor denne weekend?
Selvindsigt: Få en dybere forståelse af dig selv og dine motiver.
Personlig udvikling: Opdag dine styrker og udfordringer, og få værktøjer til at arbejde med dem.
Livsvej: Få indsigt i din livsopgave og potentiale.
Intuition: Udvikle din intuition og evne til at forbinde med din indre visdom.
Hvad du skal medbringe:
Dit fulde navn og fødselsdato, fødselssted og evt. fødselstidspunkt.
Et åbent sind og nysgerrighed.

Anden weekend:
Lørdag og søndag den 13. sept. kl. 10.00 – kl. 17.00 og 14. sept. kl. 10.00 – kl. 16.30
Hofkortene, den Store og den Lille Arkana
Dyk ned i mønternes og bægernes verden
Udforsk forbindelsen mellem tarotkort, Kabbalah og vores fysiske og følelsesmæssige verden.
I denne weekend vil vi dykke dybere ned i den store og lille Arkana og hofkortene, med særligt fokus på mønter og bægre. Vi vil undersøge, hvordan disse kort relaterer sig til Kabbalah-træet, og hvordan de afspejler vores fysiske og følelsesmæssige verden.
Hvad kan du forvente?
Mønternes verden: Vi vil udforske mønternes forbindelse til den fysiske verden, arbejde, økonomi og materielle værdier. Gennem tarotkortene vil vi se, hvordan vi kan skabe balance og overflod i vores liv.
Bægernes univers: Engle og parallelle dimensioner Vi vil udforske de spirituelle dimensioner af bægernes verden og se, hvordan englene kan støtte os i vores følelsesmæssige heling.
Kabbalah og de ti sephiroth: Vi vil udvide vores forståelse af Kabbalah-træet og se, hvordan de ti sephiroth påvirker de ti kort i hver farve og serie.
Praktiske øvelser: Gennem en række øvelser vil du lære at lægge tarotkort, tolke deres budskaber og integrere dem i din hverdag.
Hvorfor denne weekend?
Helhedsbillede: Få en dybere forståelse af, hvordan tarotkortene relaterer sig til vores fysiske og følelsesmæssige verden.
Balance: Lær at skabe balance mellem det materielle og det spirituelle i dit liv.
Intuition: Styrk din intuition og evne til at forbinde dig med din indre visdom.

Tredje weekend
Lørdag og søndag den 22 nov. kl. 10.00 – kl. 17.00 og 23. nov. kl. 10.00 – kl. 16.30
En Rejse mod Mestrenes og ærkeenglenes Dimension
Stavenes Ild og Sværdenes Luft
Dyk ned i Store og Lille Arkana, Hofkortene i ildens og luftens Verden
Velkommen til den tredje weekend af vores transformative Tarot-rejse! Vi fortsætter vores udforskning af Tarotkortenes dybder og deres forbindelse til Kabbalaens visdom. Denne weekend fokuserer vi på Stavenes Ild og Sværdenes Luft, og vi dykker ned i både Store og Lille Arkana samt Hofkortene.
Vi vil udforske ildens energi, der repræsenterer entusiasme, vilje og handling, og luftens energi, der symboliserer intellekt, kommunikation og klarhed.
På denne weekend vil du:
Fordybe dig i Stavenes og Sværdenes symbolik: Vi udforsker de arketyper, elementer og energier, der er forbundet med disse to grupper af kort.
Lær at fortolke hofkortene: Vi ser på, hvordan hofkortene repræsenterer forskellige personlighedstyper og arketyper i vores liv.
Forstå forbindelsen til Kabbalah: Vi udforsker, hvordan stavene og sværdene relaterer sig til specifikke stier og sfærer på Livets Træ.
Rejse ind i ærkeenglenes og mestrenes dimension: Vi åbner op for en dybere forståelse af ærkeenglenes og mestrenes virke i vores liv og spirituelle udvikling.
Integrere Tarot i din personlige praksis: Du får værktøjer til at bruge Tarotkortene til selvrefleksion, spirituel vækst og øget bevidsthed.
Hvorfor denne weekend?
Helhedsbillede: Få en dybere forståelse af, hvordan tarotkortene relaterer sig til vores indre ild og luftens intuitive verden.
Balance: Lær at skabe balance mellem det materielle og det spirituelle i dit liv.
Intuition: Styrk din intuition og evne til at forbinde dig med din indre visdom.

Om foredragsholderen:
Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah skolen Qibel samt Meditation for Esoterisk Norden.
Se nærmere på hjemmesiden: www.bkimpedersen.dk

ID: 250517BKPkfyTFK
#tarot

Thoth Tarot - en portal til Vandbærerens Tidsalder, foredrag v/ Søren Rasmussen
2025-05-20 19:00 - 21:30
Thoth sættet – kombinerer de ægyptiske dynastiers storslåede gudeverden med den astrologiske præcision og Kabbalas dybe tankestof. Det udtrykkes i en samlet vision om Vandbærerens Tidsalder gennem de 78 tarotkort, ordnet i det mønster, der kaldes Livets Træ. Selvom Thoth Tarot er vævet helt og aldeles sammen med numerologi og astrologi, så vil være det intuitive super-flow, der er på dagsordenen i dette foredrag.
Mødet med Tarot er mødet med synkronicitet; kraften i at være helt nærværende –tilstede i nu’et. i den indre følelse af samhørighed med det som er større. Tarotoplæg er et unikt redskab til selvudvikling og forståelse af de basale spirituelle og menneskelige mekanismer, som er på spil i en travl hverdag.
Thoth sættet – kombinerer de ægyptiske dynastiers storslåede gudeverden med den astrologiske præcision og Kabbalas dybe tankestof. Det udtrykkes i en samlet vision om Vandbærerens Tidsalder gennem de 78 tarotkort, ordnet i det mønster, der kaldes Livets Træ.
Selvom Thoth Tarot er vævet helt og aldeles sammen med numerologi og astrologi, så vil det være det intuitive super-flow, der er på dagsordenen i dette foredrag.
Kortene kan give os mennesker mulighed for at bringe os i forbindelse med vores spirituelle potentiale og universets åndelige kræfter: Kærneessensen i fortællingen om Vandbærerens Tidsalder.
Tarot-traditionen kan føres tilbage til Norditalien midt i 1400-tallet. Napoleons soldater bragte kortene med sig tilbage fra felttogene i Italien, og en fransk bogtrykker i Marseille trykte dem første gang i 1767. Der var, ligesom på spillekortene, ikke illustrationer på de små kort, men det kom der. Skaberne af de to mest udbredte tarotsæt, Aleister Crowley og Arthur Edward Waite skabte i første halvdel af 1900-tallet hver sit gennemillustrerede sæt. Hvor Waites kort var tegninger til storytelling, så var Crowleys artistiske futuristiske nytænkte malerier, der skulle formidle energien, healingen og vibrationerne af Vandbærerens Tidsalder.
Pris: 90/120 kr. for medlemmer/gæster.
Betal ved indgangen.

Det er muligt at deltage ONLINE. Betal ved at klikke på Find billetter:

Link til GUIDE – Bestil billet på Billetto

Om Foredragsholderen
Søren har fra en ung alder (1976) beskæftiget sig med teosofi, meditation, healing, kanalisering, astrologi, synkronisitet, håndlæsning samt antroposofi. I 1992 stødte han på Thoth-kortene der åbnede for et større rum med blandt andet Livets Træ og endnu flere sammenhænge. Yderligere uddannelsesrejser kom til som for eksempel: Reikimester, Aura-Soma farveterapeut, Teori U forandringsleder, Fridan Clairvoyance. Søren er forfatter til bogen Crowley Tarot ABC – hvor han via sit samarbejde med Waitemesteren Ulrik Golodnoff, løfter sløret for mange af de oprindelige, dybere sammenhænge i tarotten.

ID: 250520SRAkfyTFK
#tarot

Personlighedstest i de 7 stråler og energiernes betydning, kursus v/Patrick Johansen
2025-05-24 10:00 - 16:30
Denne dag handler om de 7. stråler, hvor der bla. vil blive lavet en personlighedstest, for alle som ønsker, at få en nærmere antydning af de strålerne på deres legemer. De 7. stråler er et stort og komplekst materiale, der strækker sig fra et enkelte atom til de største galakser og mellemliggende planer af bevidsthed.
Vi kigger på grundsten af kosmos opbygning og de deraf tilhørende love som mennesket er underlagt. Heraf universets tre grundlæggende love, og de syv love som de udtrykker deres indflydelse igennem.
Om foredragsholderen
Patrick Johansen har udarbejdet en personlighedstest der anviser strålerne som du har i dine legemer, ud fra det teosofiske materiale af Alice A. Bailey. Patrick har taget en ingeniøruddannelse i Design og Innovation og brugt sine clairvoyante evner, når lejlighed har budt sig. Han er velbevandret i det teosofiske materiale og har beskæftiget sig med livets dybere spørgsmål gennem emnerne filosofi, psykologi og moderne fysik. Formand for teosofisk forening København.

Pris for hele kurset: 600/800 kr. for medlemmer/gæster.
I prisen indgår kaffe, the og lette traktementer. Frokosten sørger man selv for.
Ved framelding tilbageholdes 100 kr. til administration.
Bemærk: Din plads er først reserveret, når beløbet er modtaget.
Tilmelding og betaling: Klik på Find billetter:

Link til GUIDE – Bestil billet på Billetto

ID: 250524PJOkfyTFK
#teosofi
#7 stråler
#visdom

FORSTÅ DYRENES SJÆL GENNEM TELEPATI, foredrag ved Karina Moll
2025-05-27 19:00 - 21:30
Et fascinerende foredrag om telepatiens kraft og hvordan vi kan forbinde os med dyrenes sjæl på en ny og dybere måde via telepatien. Hør også om, hvordan dyrene støtter os i livet og hjælper os med at udvikle os som mennesker.
Pris: 90/120 kr. for medlemmer/gæster. Betal ved indgangen.
Det er muligt at deltage online. Betal ved at klikke på Find billetter:

Link til Guide: Bestil billet på Billetto

Dyr er langt mere end vores trofaste følgesvende – de er sjæle med dyb visdom, som kan hjælpe og guide os på måder, vi ofte overser.
På mit foredrag dykker vi ned i, hvordan telepati kan forvandle vores måde at se dyr på.
Med telepati kan vi skabe en dybere forbindelse til dyrene og få et indblik i, hvad de forsøger at fortælle os. Mange dyr hjælper os på helt særlige måder – de spejler vores følelser, guider os i svære tider og deler en visdom, vi alle kan høre via telepati, og når vi lytter med hjertet.
Telepati handler om at stille ind på en højere frekvens, og dermed åbner op for kommunikation med dyrene. Og vi kan alle lære det.
Jeg fortæller om dyrenes personligheder, og hvordan vi ved at forstå dyrenes personligheder kan blive meget bedre til at støtte og hjælpe dem på deres vej. Med en forståelse af dyrenes personligheder og ved at arbejde med telepati lærer vi ikke kun dyrene bedre at kende, men også os selv og vores plads i den større sammenhæng.
Dette foredrag er for dig, der ønsker at styrke forbindelsen til dyrene og forstå den dybere mening bag deres tilstedeværelse i dit liv. Uanset om du er dyreejer, arbejder med dyr, eller blot er nysgerrig på telepatiens muligheder, vil du gå derfra med ny indsigt og få konkrete redskaber til at tage det første skridt mod tættere forbindelse med dyrene.
Giv dig selv en unik oplevelse – og lær at se dyrenes sjæl på en helt ny måde. Velkommen til en aften, der vil åbne dit hjerte og inspirere din sjæl.

Mit navn er Karina, og jeg er indehaver af Soul Movement, clairvoyant og healer, der har dedikeret mit liv til at skabe dybere forbindelser mellem mennesker og dyr. Jeg kombinerer over 20 års erfaring med healing, telepati, clairvoyance og personlig udvikling. Jeg tilbyder en unik tilgang, hvor jeg via telepati formidler dyrenes budskaber og guider jer på jeres rejse mod transformation og balance.

#telepati
ID: 250527KMOffnTFK

Hvad gør Human Design så fascinerende for så mange? (Modul 2) v/Oscar Floor
2025-05-31 10:00 - 2025-06-01 16:00
Pris: 1200 kr. for medlemmer/ 1400 kr. gæster.
Tilmelding og betaling til anden weekend – klik på Find billetter:

Dette kursus i Human Design er 2. modul af 2.
Det giver dig en unik mulighed for at udforske og forstå din egen energi på et dybere niveau. Gennem personlig indsigt i dit energikort får du værktøjer til at leve i overensstemmelse med dit sande selv. Det giver ikke kun øget selvforståelse, men også en større forståelse af, hvordan dine energier påvirker andre omkring dig. Kurset går langt ud over personlighedstræk og hjælper dig med at opdage dit livsformål, hvilket kan have en transformativ effekt på både dit personlige og professionelle liv.
Human Design kan ændre måden, du ser dig selv og dine relationer på. Det giver dig indsigt i, hvorfor du er, som du er, hvad der driver dig, og hvad dit livsformål er. Human Design hjælper dig med at finde svar på livets store spørgsmål og giver dig et kraftfuldt værktøj til at udvikle dine naturlige egenskaber og talenter.
Allerede fra kursets start vil du lære at opsætte dit eget Human Design-kort og begynde at tolke, hvordan dine energier flyder. Den praktiske tilgang gør det nemt at anvende ny viden. Hver del af kurset bygger videre på dine personlige opdagelser, hvilket giver dig mulighed for at integrere læringen i dit eget liv trin for trin.

Kurset er let tilgængeligt for alle, uanset tidligere viden. Kursuslederen har stor erfaring med at præsentere komplekst stof på en enkel og forståelig måde. Du behøver ikke bekymre dig om at skulle lære teorier udenad, da undervisningen er struktureret således, at viden kommer naturligt gennem praktisk læring. Med brug af moderne værktøjer som AI vil du også lære, hvordan du kan analysere og dykke dybere ned i dit eget Human Design-kort.
Human Design er en unik syntese af spændende emner som astrologi, Livets Træ, chakrasystemet og dit DNA. Gennem dette system får du ikke blot et kort over din personlighed, men også en dybere forståelse af din sjæl. Det giver en unik mulighed for at forstå både dig selv og menneskerne omkring dig på en helt ny måde.
Efter kurset vil du få adgang til optagelser, ressourcer og omfattende PowerPoint-præsentationer, hvilket giver dig mulighed for at gentage og fordybe dig i indholdet, når det passer dig bedst. Dette gør kurset både fleksibelt og tilgængeligt for alle, der er nysgerrige på åndelig vækst og personlig udvikling.

Om Oscar Floor
Oscar taler forståeligt norsk/dansk
Oscar Floor er underviser i åndelige emner og foredragsholder. Han har fordybet sig i Martinus, Rudolf Steiner, teosofi, astrologi, kabbala og Human Design.
Han elsker synteser (1+1=3), og er nysgerrig på åndelig udvikling, menneskets potentiale, livsformål, bevidsthedsudvikling. Oscars rejse gennem de store landskaber af Human Design, astrologi og åndelig videnskab har antændt en passion for at vejlede andre gennem deres indre opvågninger. Med en blanding af historiefortælling, dyb viden og præsentationskunst søger han at afmystificere det esoteriske, gøre det tilgængeligt og transformativt. Lad os udforske dybderne sammen og låse op for potentialet, der ligger i hver af os.

Mere information: https://oversoul.no/human-design-kursus-dansk

#humandesign
ID: 250531OFLkfyTFK

Arkitektens skjulte budskab på Københavns Rådhus - foredrag v/ Kristoffer Ruth Sahlholt
2025-06-03 19:00 - 21:30
Københavns Rådhus gemmer på skjulte symboler og skjulte vidensformer udført af arkitekt Nyrup, der har brugt de gamle arkitekters metode til gennem bygningens udformning og udsmykning at vise en masse skjult og overraskende viden.

Gennem foredraget føres vi gennem rum og trapper mens foredragsholderen Kristoffer Ruth Sahlholt levende fortæller om bygningens symboler og udsmykning. Foredraget giver os indblik i, hvordan kunstnere, frimurere og arkitekter har formidlet den gamle visdom gennem deres symbolske sprog. Den gamle viden og visdom, som nutidens mennesker kan have svært ved at få øje på, blev dengang billedgjort i udsmykninger, tegn og symboler placeret rundt om i Rådhuset; på trapper, gelændere, måder at placere vinduer og døre på – alle steder træder de frem med budskaber til dem der har indsigt og øjne. Glæd dig til et meget informativt foredrag.

Pris: 90/120 kr. for medlemmer/gæster.
Betaling: Beløbet betales ved indgangen.
Det er muligt at deltage online. Betal ved at klikke på Find billetter:

Link til Guide: Bestil billet på Billetto

Kristoffer Ruth Sahlholt. har været rundviser og rådhus betjent gennem mange år på Københavnsrådhus.
Han har tidligere en baggrund i kunsten.

#symboler
ID: 250603KRSffnTFK

Center for Levende teosofi
2025-06-09 11:00 - 12:30
Det Opstandne Livs Tjeneste
Meditation, healing og verdenstjeneste
Center for Levende Teosofi er et spirituelt fokus med særlig vægt på verdenstjeneste og udvikling af sjælens potentiale.
Gennem dynamisk meditation bliver mennesket bedre i stand til at kontrollere personligheden, udfolde de højere talenter og opleve enhed i livet. Og det kan afdække aspekter af den indre sande natur, det Højere Selv eller bevidsthed, som det kan bruge til gavn i eget liv og andres liv.
Healing kan afbalancere de finere legemer og energier, og gennem sand healing sker der en overførsel af Helligånden og højere åndelige energier. Healing er en af de bedste måder at perfektionere sjæl og personlighed. Sand healing styrker ligesom meditation forbindelsen til sjælen og det Højere Selv.
Verdenstjeneste er et åndeligt esoterisk arbejde, som har til formål at heale Jorden og menneskeheden, og enhver tjeneste bygger på principperne fra den Ædle Ottefoldige Vej og Rette Menneskelige Forbindelser. En tjeneste er uselvisk arbejde, at vise viljen til det gode, at udfolde livets indre formål, at blive en lysbærer og at oplyse Jorden og menneskeheden. Dette arbejde er en del af den nye tidsalders ceremonielle praksis for verdenstjenere.
Derudover afholdes der meditationer, tjenester og healing via Zoom.
Fysiske tjenester afholdes hos Teosofisk Forening København på følgende datoer forår 2025:
Søndag d. 26. januar 2025 kl. 11:00: Den Guddommelige Sandheds Tjeneste
Søndag d. 23. februar 2025 kl. 11:00: Hjertehealingstjeneste
Søndag d. 23. marts 2025 kl. 11:00: Den Hellige Moders Tjeneste
Søndag d. 20. april 2025 kl. 11:00: Påskedag / Kosmisk Tjeneste
Mandag d. 9. juni 2025 kl. 11:00: Asala / Det Opstandne Livs Tjeneste

For yderligere oplysninger besøg hjemmesiden: https://www.levendeteosofi.dk/da/

Center for Levende Teosofi

Livet Efter Døden – Hvad venter os? Foredrag v/ Kim B. Walther
2025-06-10 19:00 - 21:30
I foredraget kommer jeg ind på, hvorfor ikke alle vælger at komme op i lyset, når de går over. Der kan være mange grunde til, at de afdøde er forbundet med det fysiske liv og har svært ved at give slip på den jordiske atmosfære. Det kan være tætte personlige relationer eller forskellige former for afhængighed af alkohol, rygning, narkotika m.m., hvilket vil blive uddybet nærmere.
Er døden slutningen på alting, eller er det blot begyndelsen på en ny rejse? Hvor går vi hen, når vi dør?
Læringsprocessen, som vi har her på Jorden, fortsætter også på den anden side.
I foredraget vil vi også berøre, hvordan vi selv vælger vores jordiske liv, hvordan vi planlægger inkarnationen, før vi inkarnerer, og at det er sjælene selv, der vælger deres forældre og de betingelser, der planlægges for næste inkarnation.

Pris: 90/120 kr. for medlemmer/gæster.
Betaling: Beløbet betales ved indgangen.

Om foredragsholderen
Mit navn er Kim Walther; jeg er født i 1949. Fra omkring 40 års alderen begyndte jeg at interessere mig meget for den åndelige verden, hvor bl.a. Martinus og Klint, Teosofisk Forening og Birkemosegård kom ind i billedet. Rosenkorsordenen har jeg været medlem af i 33 år.
#reinkarnation

ID: 250610KBWffnTFK
